text: Сигнал за развалено мляко по училищната схема влезе в парламента | Agri.BG
  Сигнал за развалено мляко по училищната схема влезе в парламента
  Народен представител пита министъра какви мерки взима МЗХГ за пресичане на нарушенията
  Проблемите с доставките на фермерски храни за децата и учениците продължат, стана ясно от нови въпроси на народни представители към министъра на земеделието, храните и горите Румен Порожанов в рамките на парламентарния контрол.
  "Получих сигнал от директори на столични училища, че на 30 октомври са получили развалено прясно мляко с марка "Пършевица" по училищната схема. Това е много сериозен проблем, пряко свързан със здравето на децата в учебните и детски заведения", заявява депутатът Ирена Анастасова във въпрос към министъра.
  По думите й от други училища в София има сигнали за неспазване на часовия график на доставките от същата фирма, като обяснението било, че обектите им са твърде много.
  Ирена Атанасова пита Румен Порожанов дали Министерството на земеделието, храните и горите (МЗХГ) разполага с информация "за подобни недопустими нарушения" и какви мерки е предприело или ще предприеме. Народният представител настоява също министърът да съобщи в устен отговор в пленарната зала какви са санкциите за фирмите-нарушители в подобни случаи.
  Сигнали за некачествени продукти, доставени за деца по схемата "Училищно мляко", се получават и от други райони на страната.
  училищни схеми училищно мляко МЗХГ министерство Румен Порожанов Ирена Анастасова контрол парламент
  Питам аз, кой контролира доставките на млечните продукти, като в графика пише една дата , а се доставят в съвсем различна. Училищата не разполагат с хладилници или хладилни камери, а млякото е доставено от днес за вчера??????Парадокс. Пълен абсурд. Нас земеделските производители ни санкционират за най-малкото нарушение, а тези доставчици ги лансират с огромни финансови средства от ЕС. Чисто отчитане на дейност и пране на пари, но за чия сметка питам аз? Може би децата/живота и здравето им/ са еквивалент на забогатяване....
  а къде е БАБХ ..?
  Искам да знам а какво направи БАБХ в тази посока, а може би тези чиновници отново и отново не са наясно какво става в Държавата, а? Умириха ни с Регламенти, Директиви, Закони, Наредби, Правилници ..! Ние на село постоянно трябва да киснем в интернет и да се ровим, ама какво някои си там е решил, до къде е стигнала глупостта на някои си там некъдърен и некомпетентен чиновник. До кога това ще продължава, а до кога ние българските земелци ще ги търпим тези безумия ..?
  Злати Ненков
  Мирослав Найденов или по известен като Миро-мазното(съшия дето пробута на българския пазар 20 годишното ирландско месо)въведе т.нар. БДС стандарти за някои храни и за да гарантира постоянен пазар на фирмите произвеждащи тези храни ги включиха в програмата с училищата без да се помисли при какви условия и как ще се съхраняват. Така и до днес! Политиките на МЗХ от край време са единствено куха медийна ПР-акция.